SISÄLLYSLUETTELO

1........... Johdanto........................................................................................................................ 3

2........... Rahaston taloudellinen tilanne 31. joulukuuta 2011........................................................... 4

2.1........ Rahaston pääoman liikkeet.............................................................................................. 4

2.2........ Merkittävät liiketoimet.................................................................................................... 6

2.3........ Raportointipäivän jälkeen tehty merkittävä liiketoimi......................................................... 6

2.4........ Tilinpäätöksen esittäminen............................................................................................... 6

2.4.1..... Laatimisperusteet............................................................................................................ 6

2.4.2..... Tilinpäätöksen laatimisperiaatteiden muutokset................................................................. 7

2.4.3..... Tilinpäätöksen laadintaperiaatteiden muutosten vaikutus................................................... 7

2.4.4..... Takuurahaston konsolidoimaton tilinpäätös 31. joulukuuta 2011....................................... 7

2.4.5..... Takuurahasto: konsolidoimaton tase................................................................................ 9

2.4.6..... Takuurahasto: konsolidoimaton tuloslaskelma................................................................ 11

3........... Maksut rahastoon tai rahastosta.................................................................................... 13

3.1........ Yleisestä talousarviosta rahastoon suoritettujen maksujen oikeusperusta......................... 13

3.2........ Yleisestä talousarviosta tai yleiseen talousarvioon varainhoitovuonna suoritetut maksut.... 13

3.2.1..... Rahaston rahoittaminen................................................................................................. 13

3.2.2..... Rahaston rahoitusomaisuuden sijoittamisesta saadut korot.............................................. 13

3.2.2.1.. Sijoituspolitiikka........................................................................................................... 13

3.2.2.2.. Tulos............................................................................................................................ 14

3.2.2.3.. Rahoitustoiminnan tuotot............................................................................................... 15

3.2.2.4.. Rahoitustoiminnan kulut................................................................................................. 15

4........... Rahaston varojen käyttö............................................................................................... 15

4.1........ Viivästyneiden erien suorittaminen................................................................................. 15

4.2........ EIP:n palkkio................................................................................................................ 16

KOMISSION KERTOMUS EUROOPAN PARLAMENTILLE JA NEUVOSTOLLE

TAKUURAHASTON TILANTEESTA JA HOIDOSTA VARAINHOITOVUONNA 2011

1. Johdanto

Takuurahasto ulkosuhteisiin liittyville hankkeille perustettiin 25 päivänä toukokuuta 2009 annetulla neuvoston asetuksella (EY, Euratom) N:o 480/2009[1] (kodifioitu toisinto). Jos lainansaaja laiminlyö Euroopan unionin myöntämän tai takaaman lainan takaisinmaksun, laina maksetaan takaisin takuurahastosta. Rahastoasetuksen 7 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti, jäljempänä ’yleissopimus’.

Yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1. päivään mennessä vuosikertomuksen rahaston tilanteesta ja sen hoidosta (taloudellinen tulos) sekä rahaston edellisen vuoden taseen (rahaston taloudellinen tilanne). Lisätietoja vuoden 2011 kertomuksesta löytyy komission yksiköiden valmisteluasiakirjasta.

Rahastoasetuksen 8 artiklassa säädetään lisäksi, että komissio toimittaa viimeistään seuraavan varainhoitovuoden toukokuun 31. päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuonna.

2. Rahaston taloudellinen tilanne 31. joulukuuta 2011

Rahaston taloudellisella tilanteella tarkoitetaan rahaston pääoman kaikkia liikkeitä yhteensä sen jälkeen, kun rahasto perustettiin vuonna 1994.

2.1. Rahaston pääoman liikkeet

Rahaston taloudellinen tilanne esitetään IFRS-standardien mukaisesti varainhoitovuoden 2011 lopussa.

Rahaston varat olivat yhteensä 1 756 205 156,06 euroa (ks. valmisteluasiakirjan 3 jakso: Rahaston taloudellinen tilanne 31. joulukuuta 2011, EIP). Summaan sisältyvät seuraavat rahaston perustamisesta lähtien kertyneet määrät:

Takuurahasto || Määrä 31.12.2011 || Määrä 31.12.2010 || Muutos

Maksut talousarviosta rahastoon || 3 384 734 500,00 || 3 124 564 500,00 || 260 170 000,00

Päättyneiden varainhoitovuosien nettotulokset || 802 354 046,04 || 760 201 245,08 || 42 152 800,96

Rahaston laiminlyödyistä maksueristä suorittamien maksujen takaisinperintä || 576 705 008,19 || 576 705 008,19 || 0,00

Muut lyhytaikaiset velat (mukaan luettuina EIP:n hallinnointipalkkiot) || 770 809,98 || 747 058,18 || 23 751,80

Myöhässä olevista suorituksista perityt maksut (vuodelta 2002) || 5 090 662,91 || 5 090 662,91 || 0,00

Takausmaksujen suoritukset || (477 860 856,19) || (477 860 856,19) || 0,00

Ylijäämän palautukset talousarvioon (myös uusien jäsenvaltioiden liittymisestä johtuva poikkeuksellinen palautus talousarvioon) || (2 501 391 526,79) || (2 501 391 526,79) || 0,00

Salkun arvon mukauttaminen IFRS-standardeihin perustuvan arvonmäärityksen mukaisesti || (34 197 488,08) || (1 845 165,61) || (32 352 322,47)

Rahaston kirjanpitoarvo || 1 756 205 156,06 || 1 486 210 925,77 || 269 994 230,29

Rahaston kirjanpitoarvo kasvoi noin 270 miljoonaa euroa vuonna 2011. Tämä johtuu seuraavista:

Arvonnousu

· Talousarviosta maksettiin (rahoitettava määrä) 260,17 miljoonaa euroa, jotta rahasto pääsisi 9 prosentin tavoitesummaan.

· Rahoitustoimien nettotulot olivat 42,15 miljoonaa euroa.

Arvonlasku

· Salkun arvo laski (32,3 miljoonaa euroa), mikä johtui finanssikriisin aiheuttamasta hintojen epävakaudesta.

· Myös rahaston arvo laski (0,024 miljoonaa euroa), koska EIP:lle maksettavat hallinnointipalkkiot nousivat vastaavalla summalla.

2.2. Merkittävät liiketoimet

(1) Talousarviosta rahastoon maksettava rahoitusosuus määritettiin tammikuussa 2011 rahastoasetuksen 3 ja 5 artiklan mukaisesti: Rahastoasetuksen[2] 3 artiklassa rahaston tavoitesummaksi vahvistetaan 9 prosenttia kustakin toimesta aiheutuvien pääomasitoumusten kokonaismäärästä, johon lisätään maksamattomat erääntyneet korot. Rahastoasetuksen 5 artiklan mukaan talousarviosta rahastoon vuonna n+1 siirrettävä määrä lasketaan vuoden n–1 lopun mukaisen tavoitesumman ja vuoden n alussa lasketun rahaston varojen nettoarvon välisenä erotuksena. Jotta rahasto pääsisi 9 prosenttiin pääomasitoumusten kokonaismäärästä, vuoden 2012 talousarvioon sisällytettiin 260,17 miljoonan euron määrä rahastoon maksettavaa osuutta varten. Joulukuun 31. päivänä 2010 tavoitesumma oli 1 745,63 miljoonaa euroa, joka vastaa 9 prosenttia voimassa olevien taattujen toimien kokonaismäärästä (19 395,86 miljoonaa euroa). Joulukuun 31. päivänä 2010 tavoitesumman ja rahaston nettovarojen (1 485,46 miljoonaa euroa) välinen erotus oli 260,17 miljoonaa euroa. Tätä määrää pyydettiin rahaston rahoittamiseen vuonna 2012, ja neuvosto ja Euroopan parlamentti hyväksyivät sen marraskuussa 2011. Tämän jälkeen se katsottiin rahaston saatavaksi talousarviosta.

(2) Helmikuun 28. päivänä 2011 talousarviosta siirrettiin rahastolle 138,88 miljoonaa euroa. Tämä summa vastasi talousarviosta vuonna 2011 rahoitettavaa määrää (ks. lisätietoja 3.2.1 kohdassa ”Rahaston rahoittaminen”).

2.3. Raportointipäivän jälkeen tehty merkittävä liiketoimi

Helmikuun 20. päivänä 2012 talousarviosta siirrettiin rahastolle 260,17 miljoonaa euroa. Tämä summa vastasi talousarviosta vuonna 2012 rahoitettavaa määrää.

2.4. Tilinpäätöksen esittäminen

Koska komissio päätti esittää tilinsä uusien, IPSAS[3]/IFRS-tilinpäätösstandardien perusteella luotujen sääntöjen mukaisesti, rahaston konsolidoimattomat tilinpäätökset on myös laadittu näiden periaatteiden mukaisesti siten kuin valmisteluasiakirjassa on selitetty.

2.4.1. Laatimisperusteet

Rahaston tilinpäätös on laadittu Euroopan komission tilinpitäjän hyväksymien kirjanpitosääntöjen mukaisesti, erityisesti on otettu huomioon ”Kirjanpitosääntö nro 11 – Rahoitusvarat ja -velat”[4].

2.4.2. Tilinpäätöksen laatimisperiaatteiden muutokset

Vuoden 2011 tilinpäätöksessään rahasto on muuttanut tilinpäätöksen laatimisperiaatteita rahoitusosuuksien osalta. Edellisiä tilinpäätöksen laatimisperiaatteita sovellettiin 31. päivään joulukuuta 2010, ja niiden mukaan rahoitusosuudet kirjattiin rahaston taseeseen tai taseesta pois päivämääränä, jona maksut Euroopan komissiolta tai komissiolle suoritettiin. Uusia tilinpäätöksen laatimisperiaatteita on sovellettu 1. päivästä tammikuuta 2011, ja niiden mukaan rahoitusosuudet kirjataan rahaston taseeseen tai taseesta pois päivämääränä, jona ne erääntyvät tai tulevat omistukseen rahastoasetuksen 3, 4, 5 ja 6 artiklan mukaisesti.

Tämän tilinpäätöksen laatimisperiaatteiden muutoksen ansiosta saadaan enemmän merkityksellistä tietoa rahaston taseesta, sillä takuurahaston rahoitusta koskevat päätökset, jotka hyväksytään ja julkaistaan, ovat Euroopan unionin yleisestä talousarviosta maksettavia pakollisia menoja[5].

Tilinpäätöksen laatimisperiaatteiden muutosta on sovellettu takautuvasti ja vertailutietoja on oikaistu vastaavasti. Tilinpäätöksen laatimisperiaatteiden muutos johtaa taseessa seuraaviin tarkistuksiin:

Vaihtuvat vastaavat – saatavat rahoitusosuudet: 260 170 000 euron lisäys (vertailutiedot vuodelta 2010: vaihtuvat vastaavat – saatavat rahoitusosuudet: 138 880 000 euron lisäys).

Myönnetyt mutta vielä maksamattomat rahoitusosuudet: 260 170 000 euron lisäys (vertailutiedot vuodelta 2010: 138 880 000 euron lisäys).

2.4.3. Tilinpäätöksen laadintaperiaatteiden muutosten vaikutus

Muutoksilla ei ole vaikutusta tuloslaskelmaan eikä rahaston rahoittamista koskevaan laskelmaan.

2.4.4. Takuurahaston konsolidoimaton tilinpäätös 31. joulukuuta 2011

Takuurahaston konsolidoimaton tilinpäätös laaditaan, jotta huomioon voidaan ottaa kirjanpitotapahtumat, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Tällaiset tapahtumat on otettava huomioon sen vuoksi, että rahaston perustamisen jälkeen maksujen laiminlyöntejä on ollut toistuvasti. Jos lainanottaja, jonka lainalla on rahaston takaus, laiminlyö maksut, konsolidoimattomaan tilinpäätökseen olisi sisällytettävä kaikki mahdolliset maksamattomat määrät, kertyneet viivästyskorot ja muut siirtyvät erät[6] siihen saakka, kun rahastolle kuuluvat määrät on maksettu kokonaisuudessaan takaisin. Näin rahastoa varten on vuoden lopussa täydellinen tilinpäätös, joka konsolidoidaan EU:n konsolidoituun taseeseen. Maksujen laiminlyöntejä ei ollut 31. joulukuuta 2011. Rahaston konsolidoimattoman taseen loppusumma on 1 756 205 156,06 euroa.

Tilinpäätöksen esittämistä koskevat tärkeimmät muutokset esitetään liitetiedoissa ja lukujen täsmäytys EIP:n tilinpäätöksen lukujen kanssa esitetään valmisteluasiakirjassa.

2.4.5. Takuurahasto: konsolidoimaton tase

Konsolidoimattomalla taseella tarkoitetaan sitä, ettei tasetta ole vielä yhdistetty unionin konsolidoituun tilinpäätökseen. Suurimmat muutokset selitetään taseen liitetiedoissa.

Tase: varat euroina || 2011 || 2010

VAIHTUVAT VASTAAVAT || ||

Lyhytaikaiset sijoitukset || 1 194 552 654,14 || 1 153 319 651,66

Myytävissä olevat sijoitukset – hankintamenon mukaan || 1 206 885 759,50 || 1 134 968 726,10

Myytävissä olevat sijoitukset – vakuutusmatemaattiset erot || 913 066,98 || (1 355 359,96)

Myytävissä olevat sijoitukset – käyvän arvon oikaisut || (34 189 857,13) || (1 888 129,14)

Myytävissä olevat sijoitukset – siirtosaamiset || 20 943 684,79 || 21 594 414,66

Lyhytaikaiset saamiset || 260 170 000,00 || 138 880 000,00

Muut || 260 170 000,00 || 138 880 000,00

Käteisvarat ja muut rahavarat || 301 482 501,92 || 194 011 274,11

Käyttötilit || 1 340 446,23 || 1 426 322,04

Lyhytaikaiset talletukset – nimellisarvo || 299 600 000,00 || 123 637 000,00

Lyhytaikaisista talletuksista kertyneet korot || 542 055,69 || 155 055,48

Muut rahavarat – kulut || || 68 708 475,06

Muista rahavaroista kertyneet korot || || 84 421,53

|| ||

Vaihtuvat vastaavat yhteensä || 1 756 205 156,06 || 1 486 210 925,77

|| ||

YHTEENSÄ || 1 756 205 156,06 || 1 486 210 925,77

Tase: velat euroina || 2011 || 2010

|| ||

A. OMA PÄÄOMA || ||

Pääoma (takuurahasto) || 987 277 788,12 || 623 172 973,21

Maksetut rahoitusosuudet || 727 107 788,12 || 484 292 973,21

Myönnetyt rahoitusosuudet || 260 170 000,00 || 138 880 000,00

Rahastot || (34 197 488,08) || (1 845 165,61)

Soveltaminen ensimmäistä kertaa – käyvän arvon rahasto || (7 630,95) || 42 963,53

Muutos myytävissä olevien sijoitusten käyvässä arvossa || (34 189 857,13) || (1 888 129,14)

Kertynyt ylijäämä/alijäämä || 760 201 245,08 || 821 618 687,47

Edellisten tilikausien ylijäämä || 760 201 245,08 || 821 618 687,47

Varainhoitovuoden taloudellinen tulos || 42 152 800,96 || 42 517 372,53

Oma pääoma yhteensä || 1 755 434 096,22 || 1 485 463 867,60

|| ||

LYHYTAIKAINEN VIERAS PÄÄOMA || ||

Lyhytaikaiset velat || 770 809,98 || 747 058,17

Muut || 770 809,98 || 747 058,17

Lyhytaikainen vieras pääoma yhteensä || 770 809,98 || 747 058,17

|| ||

YHTEENSÄ || 1 756 205 156,06 || 1 486 210 925,77

Taseen liitetiedot:

· ’Lyhytaikaisten saamiset / muut’ sisältävät vuoden 2012 rahoitettavan määrän, joka on tarkoitus maksaa EU:n talousarviosta rahastoon alkuvuonna 2012. Ne saattavat myös sisältää rahastosta vaaditut takausmaksujen suoritukset. Tähän sisältyvät pääoma, korot ja Euroopan unionin talousarvioon maksettaviksi kuuluvat sakkoseuraamukset, jotka johtuvat rahaston takauksen vapautuksesta käyttöön.

· Omaan pääomaan kuuluvan ’kertyneen ylijäämän’ ero verrattuna valmisteluasiakirjassa esitettyyn rahaston taloudelliseen tilanteeseen selittyy takausvaateiden ja sakkoseuraamusten palautuksilla rahastoon.

· ’Lyhytaikaiset velat / muut’ sisältävät vuonna 2011 EIP:n hallinnointipalkkion, tilintarkastuspalkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.

· Vuosina 2010 ja 2011 komissio ei kirjannut arvonalenemisia rahaston salkussa olevissa EU-maiden valtion joukkovelkakirjoissa tai niiden takaamissa joukkovelkakirjoissa. Arvonalenemisia ei kirjattu salkussa olevissa Kreikan valtion joukkovelkakirjoissa tai sen takaamissa joukkovelkakirjoissa.

· Rahaston altistuminen valtioriskille EU-maittain esitetään valmisteluasiakirjassa.

2.4.6. Takuurahasto: konsolidoimaton tuloslaskelma

Samaan tapaan kuin konsolidoimaton tase, konsolidoimaton tuloslaskelma tarkoittaa sitä, ettei sitä vielä ole sisällytetty EU:n konsolidoituun tilinpäätökseen. Suurimmat mukautukset selitetään konsolidoimattoman tuloslaskelman liitetiedoissa.

Konsolidoitu tuloslaskelma euroina || 2011 || 2010

|| ||

Rahoitustoiminnan tuotot || 44 976 268,71 || 43 367 717,93

Korkotuotot || ||

Käteisvarojen ja muiden rahavarojen korkotuotot || 4 118 369,38 || 1 359 361,52

Myytävissä olevien sijoitusten korkotuotot || 40 771 673,71 || 40 351 233,09

Muut korkotuotot || 86 225,62 || 80 574,54

Myytävissä olevien sijoitusten toteutuneet myyntivoitot || || 1 576 548,78

Rahoitustoiminnan kulut || (2 823 717,61) || (850 345,40)

Myytävissä olevien sijoitusten toteutuneet myyntitappiot || (1 940 019,61) ||

Muut rahoituskulut || (883 448,14) || (850 345,40)

joista hallinnointipalkkiot || (739 809,98) || (715 037,50)

Muun toiminnan ylijäämä || 42 152 800,96 || 42 517 372,53

|| ||

Varainhoitovuoden taloudellinen tulos || 42 152 800,96 || 42 517 372,53

Konsolidoimattoman tuloslaskelman liitetiedot:

’Muut rahoituskulut’ sisältävät EIP:n hallinnointipalkkion, tilintarkastuspalkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.

3. Maksut rahastoon tai rahastosta

Tässä jaksossa selitetään pääoman liikkeet rahastoon ja rahastosta.

3.1. Yleisestä talousarviosta rahastoon suoritettujen maksujen oikeusperusta

Rahastoasetusta muutettiin vuonna 2007[7]. Tavoitteena oli tehostaa budjettivarojen käyttöä, jolloin varojen suorittaminen rahastoon perustuisi myönnettyjen taattujen lainojen toteutuneisiin määriin.

Tavoitesumma on 9 prosenttia lainojen ja taattujen lainojen yhteismäärästä, kaikki katetut toimet (EIP, makrotaloudellinen apu ja Euratomin lainat) mukaan luettuina. Tavoitesumman ja rahaston varojen nettoarvon välinen erotus joko maksetaan rahastoon budjettikohdasta 01 04 01 14 ’Takuurahaston rahoittaminen’ tai, ylijäämätapauksessa, rahastosta talousarvioon.

Rahaston rahoitus toteutetaan otsakkeeseen 4 (Ulkosuhteet) kuuluvasta budjettikohdasta 01 04 01 14 ’Takuurahaston rahoittaminen’.

3.2. Yleisestä talousarviosta tai yleiseen talousarvioon varainhoitovuonna suoritetut maksut

3.2.1. Rahaston rahoittaminen

Joulukuun 31. päivänä 2009 voimassa olleiden taattujen toimien (16 360,73 miljoonaa euroa) perusteella 138,88 miljoonaa euroa lisättiin budjettikohtaan 01 04 01 14 ’Takuurahaston rahoittaminen’ Euroopan unionin vuoden 2011 yleisen talousarvion menotaulukossa. Tämä määrä maksettiin yhtenä suorituksena talousarviosta rahastoon 28. helmikuuta 2011.

3.2.2. Rahaston rahoitusomaisuuden sijoittamisesta saadut korot

3.2.2.1. Sijoituspolitiikka

Rahaston rahoitusomaisuus on sijoitettu niiden varainhoitoperiaatteiden mukaan, joista määrätään yleissopimuksen liitteessä, sellaisena kuin yleissopimus on muutettuna 17. ja 23. syyskuuta 1996 tehdyllä täydennyksellä N:o 1, 26. huhtikuuta ja 8. toukokuuta 2002 tehdyllä täydennyksellä N:o 2, 25. päivänä helmikuuta 2008 tehdyllä täydennyksellä N:o 3 ja 9. marraskuuta 2010 tehdyllä täydennyksellä N:o 4. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näihin sijoituksiin sisältyvät vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään yksi vuosi, alkuperäisestä erääntymisajasta riippumatta. Kiinteäkorkoiset arvopaperit ovat lunastettavissa 100 prosenttiin nimellisarvosta erääntymispäivänä, kun taas vaihtuvakorkoiset arvopaperit voidaan yleensä myydä lähes 100 prosentin hintaan riippumatta niiden jäljellä olevasta erääntymisajasta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 miljoonaa euroa pidetään rahamarkkinasijoituksina, erityisesti pankkitalletuksina.

Komission ja EIP:n yhteisellä sopimuksella on laadittu luettelo pankeista, joihin talletuksia voidaan tehdä. Luetteloa on jouduttu tarkistamaan säännöllisin väliajoin, koska talletuspankkien luokitukset muuttuvat. Kaikkien pankkien Moody’s-luokitus on vähintään P1 lyhytaikaisissa sijoituksissa tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata kilpailukykyinen tuotto ja riskien hajauttaminen.

3.2.2.2. Tulos

Rahaston absoluuttinen tuotto oli epäsuotuisassa taloudellisessa ympäristössä +0,7157 prosenttia.

Eniten vuonna 2011 rahoitusmarkkinoihin vaikutti valtion velkakriisin jatkuminen Euroopassa. Rahoitusmarkkinoiden olosuhteet heikkenivät jyrkästi kesän aikana, kun euroalueella tunnettiin huolta valtionvelkakriisistä, vaikka käytiin keskusteluja EU:n luoman pelastusvälineen laajentamisesta, pysyvän kriisimekanismin luomisesta vuoden 2013 puolivälistä alkaen (aikaistettiin sittemmin vuoden 2012 puoliväliin) ja toimittiin päättäväisesti Kreikan rahoitusongelmien ratkaisemiseksi.

Valtion joukkovelkakirjalainojen riskipreemiot ja korot nousivat vuonna 2011 erityisesti euroalueen reunamaiden osalta.

Tämän seurauksena rahaston tulos ailahteli paljon vuoden aikana ja siihen vaikutti voimakkaasti rahoitusmarkkinoita vaivaavat epävarmuus ja epävakaus. Salkun tuotto alitti viitearvon[8] (138,85) peruspisteellä (ks. lisätietoja valmisteluasiakirjan 2.4 kohdasta ’Tulos’). Lähinnä tämä johtui salkussa olevien kreikkalaisten joukkovelkakirjojen markkina-arvon alenemisesta[9].

3.2.2.3. Rahoitustoiminnan tuotot

Vuonna 2011 rahaston käteisvarat ja muut rahavarat, käyttötilit ja arvopaperisijoitukset tuottivat korkoja yhteensä 44 976 268,71 euroa. Nämä korot jakautuivat seuraavasti:

Kuvaus: || 2011 || 2010

Käteisvarojen ja muiden rahavarojen korkotuotot || 4 118 369,38 || 1 359 361,52

Lyhytaikaisista talletuksista saadut korot || 3 797 877,59 || 1 253 213,48

Lyhytaikaisista talletuksista kertyneiden korkojen muutos || 302 578,68 || 91 363,69

Käyttötilien korot || 17 913,11 || 14 784,35

Myytävissä olevien sijoitusten korkotuotot || 40 771 673,71 || 40 351 233,09

Saadut korot – myytävissä olevien sijoitusten salkku || 41 853 323,85 || 39 633 686,93

Kertyneiden korkojen muutos – myytävissä olevien sijoitusten salkku || (650 729,87) || 1 396 474,35

Arvonkorotus/arvonalennus || (430 920,27) || (678 928,19)

Arvopapereiden lainaksi antamisesta saadut tulot || 86 225,62 || 80 574,54

Rahoitusvarojen toteutuneet myyntivoitot || - || 1 576 548,78

Rahaston rahoitusomaisuuden sijoittamisesta saadut korot || 44 976 268,71 || 43 367 717,93

Korkotuotot esitetään varainhoitovuoden tuloksessa.

3.2.2.4. Rahoitustoiminnan kulut

Rahoitustoiminnan kulut olivat (2 823 717,61 euroa), josta (1 940 019,61 euroa) liittyy myytävissä olevien sijoitusten toteutuneisiin myyntitappioihin. Loput kuluista sisältävät EIP:n hallinnointipalkkiot (739 809,98 euroa), muut rahoituskulut (111 527,16 euroa) ja ulkopuoliset tilintarkastusmaksut (32 111,00 euroa).

4. Rahaston varojen käyttö

Rahaston varojen käytöllä tarkoitetaan kaikkia rahaston rahoitussitoumuksia.

4.1. Viivästyneiden erien suorittaminen

Vuonna 2011 rahastolle ei esitetty takausvaateita maksulaiminlyöntien vuoksi.

· Rahastolle mahdollisesti esitettävät takausvaateet maksulaiminlyöntien vuoksi

Koska Syyrian tilanne heikkeni ihmisoikeuksien ja perusvapauksien vakavien loukkausten vuoksi, ulkoasiainneuvosto päätti 23. toukokuuta 2011 keskeyttää kaikkien kahdenvälisten uusien yhteistyöohjelmien valmistelut sekä käynnissä olevat kahdenväliset ohjelmat, joita toteutettiin Syyrian viranomaisten kanssa eurooppalaisen naapuruuden ja kumppanuuden välineen (ENPI) ja MEDA-välineiden nojalla. Lisäksi neuvosto kehotti EIP:tä olemaan hyväksymättä uusia rahoitustoimia Syyriassa. Euroopan parlamentin 7. heinäkuuta 2011 antamassa päätöslauselmassa suhtauduttiin myönteisesti neuvoston päätelmiin määrätä Syyriaa koskevia rajoittavia toimenpiteitä ja olla hyväksymättä uusia EIP:n toimia maassa.

Lisäksi neuvosto päätti 14. marraskuuta 2011 kieltää Syyrian ja EIP:n välisiin nykyisiin lainasopimuksiin liittyvät EIP:n maksut sekä keskeyttää valtion hankkeisiin Syyriassa liittyvät, EIP:n teknistä apua koskevat sopimukset. Kyseinen päätös on sittemmin konsolidoitu 1. joulukuuta 2011 hyväksytyllä neuvoston päätöksellä 2011/782/YUTP ja 18. tammikuuta 2012 annetulla neuvoston asetuksella (EU) N:o 36/2012 .

· Raportointipäivän jälkeiset tapahtumat

Komissio sai 29. helmikuuta 2012 kuulla, että yhteensä noin 15,4 miljoonaa euroa Syyrian arabitasavallalle myönnettyjen lainojen takaisinmaksuja, jotka oli määrä maksaa marraskuussa ja joulukuussa 2011, oli edelleen maksamatta. Rahasto voi tämän vuoksi odottaa, että sitä pyydetään kattamaan näiden lainojen takaisinmaksut vuoden 2012 alkupuoliskolla, jos pankki ei saa niitä summia, jotka Syyrian arabitasavalta on velkaa.

4.2. EIP:n palkkio

Yleissopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että pankin palkkio lasketaan soveltamalla rahaston rahoitusomaisuuden kuhunkin erään alenevaa vuosipalkkioprosenttia. Palkkio lasketaan rahaston vuotuisten varojen keskimääräisestä arvosta.

Vuonna 2011 EIP:n palkkioksi vahvistettiin 739 809,98 euroa, joka merkittiin tuloslaskelmaan ja kirjattiin taseeseen siirtovelkana.

[1] EUVL L 145, 10.6.2009, s. 10 (’rahastoasetus’).

[2] Rahastoasetuksessa säädetään, että rahaston kattamat toimet jäsenyyteen valmistautuvien maiden hyväksi pysyvät unioniin liittymisen jälkeenkin EU:n takauksen piirissä. Ne eivät kuitenkaan enää liittymispäivän jälkeen ole EU:n ulkosuhteisiin liittyviä hankkeita, vaan ne katetaan rahaston sijaan suoraan Euroopan unionin yleisestä talousarviosta.

[3] IPSAS eli julkisen sektorin kansainväliset tilinpäätösstandardit (International Public Sector Accounting Standards).

[4] Tämä perustuu tarkistettuihin standardeihin IAS 32 ja 39, jotka IASB julkaisi 18. joulukuuta 2003, eikä siis sisällä niitä säännöksiä, jotka on jätetty pois (ns. carve-out) Euroopan komission 19. marraskuuta 2004 hyväksymässä versiossa IAS 39:stä.

[5] Euroopan parlamentin, neuvoston ja komission välinen toimielinten sopimus (2006/C 139/01) talousarviota koskevasta kurinalaisuudesta ja moitteettomasta varainhoidosta (EUVL C 139, 14.6.2006, s. 1).

[6] Muut siirtyvät erät sisältävät mahdolliset valuuttakurssierot, jotka on maksettava muiden velkojen osalta (lähinnä kyseessä ovat EIP:lle kuuluvat takaisinperintämaksut).

[7] Neuvoston asetus (EY, Euratom) N:o 89/2007, annettu 30 päivänä tammikuuta 2007, takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta (EUVL L 22, 31.1.2007, s. 1).

[8] Riittämättömien luottoluokitusten vuoksi Kreikan ja Portugalin joukkovelkakirjat eivät ole mukana viitearvossa.

[9] Riittämättömien luottoluokitusten vuoksi Kreikan ja Portugalin joukkovelkakirjat eivät ole mukana viitearvossa.